Arkivsak-dok. 50 - 16 

Saksbehandler: Buster Skjødt

Behandles av: Dato:

Sandnes Eiendomsselskap KF 26.04.2016

**Kostnadsoverslag 0 (K0) for utendørsanlegg skoler 2016**

**Bakgrunn for saken**

I denne sak legges kostnadsoppstilling K0 frem for opprustning av eldre uteanlegg på skolene, samt opprustning av lekeutstyr for å tilfredsstille forskrift om sikkerhet på lekeutstyr som skal gjennomføres i 2016. Det er satt av 3 mill. kr til dette formålet i 2016.

|  |  |  |  |  |  |
| --- | --- | --- | --- | --- | --- |
| **PROSJEKT** | **KALKYLE** | **2016** | **2017** | **2018** | **2019** |
| 34004 | 3,0 mil | 3,0 mil | 3,0 | 3,0 | 3,0 |

**Saksopplysninger**

ØP 2016-2019:

*Midlene disponeres til opprustning av eldre uteanlegg på skolene, samt opprustning av lekeutstyr for å tilfredsstille forskrift om sikkerhet på lekeutstyr. Det er stort etterslep i oppgraderingsbehovet og rådmannen tilrår at bevilgningen til oppgradering av uteområdene økes til kr 3 million per år i kommende planperiode.*

Det ble satt opp en plan for flere anlegg etter rapportering fra Bydrift om at anleggene har stor slitasje og ikke tilfredsstiller sikkerhetskrav. Flere anlegg er fjernet da de utgjorde en sikkerhetsrisiko. Det er og store drensproblemer da masse etter en tid blir komprimert og nødvendig drenering da uteblir.

Konsept

Prosjektet er delt opp i flere underprosjekter, et for hvert av byggene det skal gjøres tiltak. Det er for uteanleggene utarbeidet en oversikt over anlegg som trenger oppgradering og plan for utskiftninger er oppsatt.

Arbeidene består av følgende deler:

1. Sanering av lekeutstyr
2. Grunnarbeid med utskifting av masser og drensledninger.
3. Installasjon av nytt lekeutstyr
4. Opparbeiding av overflater.
5. Asfaltering

Anskaffelsen

Anskaffelsen tas delvis gjennom Sandnes kommune, Bydrift, som gir tilbud på grunnarbeidet og montering av lekeutstyr.

Innkjøp av lekeplassutstyr omfattes Lov om offentlige anskaffelser og der lekeutstyret er under 0,5 mill. er det tiltenkt en løsning der en innhenter tilbud på lekeutstyr i fra minst tre leverandører.

Ett anlegg må prosjekteres av ekstern rådgivende landskapsarkitekt via avrop på rammeavtale. Utarbeidelse av anbudspapir tas i samarbeid med rådgiver anskaffelser.

Prosjektoversikt

|  |  |  |  |  |  |  |
| --- | --- | --- | --- | --- | --- | --- |
| **Navn** | **Beskrivelse** | **Bevilget budsjett** | **Forventet /Revidert budsjett** | **Fordeling** | **Ressurs** | **Fremdrift** |
| Buggeland skole | Utbedring av grusbane og utendørs | 300 | 0 |  | Bydrift | Omdisponert |
| Sviland skole | Utbedring av overflatevann og nytt lekeutstyr | 300 | 300 |  | Bydrift | Prosjektering |
| Hana skole | Klatrevegg/lekeutstyr og underlag | 60 | 200 |  | Bydrift | Prosjektering |
| Hommersåk skole | Nytt lekeutstyr og underlag | 100 | 0 |  | Bydrift | Omdisponert |
| Kyrkjevollen skole | Nytt lekeutstyr | 140 | 150 |  | Bydrift | Anbud |
| Stangeland skole | Opparbeide skråning/amfi – asfalt | 400 | 400 |  | Bydrift/  Lemminkainen | Startet |
| Austrått skole | Asfaltering | 200 | 350 |  | Lemminkainen | Startet |
| Øygård ung.skole | Rehabilitering gammel håndballbane | 800 | 1 000 |  | Konsulent/  Doffin | Prosjektering |
| Ganddal skole | Utbedring av fallsingel underlag/  Ballbinge | 60 | 60 |  | Bydrift | Prosjektering |
| Skoler | Gummiunderlag diverse skoler og utstyr | 500 | 140 | Fordeles Austrått Porsholen  Høle  Hana  Kyrkjevollen  Lura | Bydrift | Omdisponert/ Startet |
| Trones/Sandved/Høle | Universelt utformet lekeutstyr – | 140 | 150 | Endres til Lura Skole | Bydrift | Prosjektering/ Omdisponert |
| Høle | Ny drenering lekeområde/sandkasse |  | 50 | Prosjekt 2015 | Bydrift | Prosjektering |
| Alle skoler | Utskifting av 11 rundstokkdisser |  | 200 | Nytt prosjekt | Bydrift | Prosjektering |

Omdisponering:

På grunn av omfanget på Buggeland skole og Hommersåk skole ønskes midlene omdisponert til andre tiltak. Midlene omdisponeres til utskifting av rundstokkdisser og til tiltak på Øygard ungdomsskole.

Midler satt av til Universell Utformet lekeutstyr ønskes omdisponert til Lura skole.

På grunn av omfanget av de andre prosjektene ønskes midler for gummiunderlag fordelt til Austrått skole, Porsholen skole, Høle skole, Hana skole, Kyrkjevollen, Lura skole.

**Forslag til vedtak:**

* Kostnadsoverslag 0 (K0) for Utendørsanlegg, skoler 2016 godkjennes med en kostnadsramme på 3 mill. kr.
* Detaljprosjektering i byggherreregi igangsettes.
* Arbeidene gjennomføres av Sandnes kommune, Bydrift
* Anskaffelse av lekeplassutstyr skjer via minikonkurranser med bruk av anskaffelsesprotokoll der minst tre leverandører blir bedt om pristilbud mens lekeplassutstyr til ett prosjekt skjer via åpne anbudskonkurranse med byggherrestyrt entreprise.
* Saken oversendes rådmannen til orientering

Sandnes Eiendomsselskap KF, 19.04.2016

Torbjørn Sterri

Daglig leder